DIO III.6.K - Obrazac o dodatnim podacima za državnu potporu dodijeljenu u okviru smjernica o državnim potporama za klimu, zaštitu okoliša i energiju za 2022. (dalje u tekstu „CEEAG”) – Odjeljak 4.9. – Potpore za energetsku infrastrukturu

*Ovaj obrazac o dodatnim podacima odnosi se na mjere obuhvaćene odjeljkom 4.9. CEEAG-a. Ako prijava uključuje mjere na koje se odnosi više odjeljaka CEEAG-a, nakon što postane dostupan ispunite i odgovarajući obrazac o dodatnim podacima koji se odnosi na odgovarajuće odjeljke CEEAG-a.*

*Svi dokumenti koje države članice prilažu obrascu o dodatnim podacima moraju biti označeni brojevima, a brojevi dokumenata navode se u odgovarajućim odjeljcima ovog obrasca o dodatnim podacima.*

Odjeljak A: Sažetak glavnih obilježja prijavljenih mjera

1. Kontekst i ciljevi prijavljenih mjera
   1. Ako se o tome već nije raspravljalo u odjeljku 5.2. obrasca o općim podacima (dio I.), navedite kontekst i glavni cilj, uključujući ciljeve Unije za smanjenje i uklanjanje emisija stakleničkih plinova koje se mjerom namjerava poduprijeti.

* 1. Navedite sve druge ciljeve koji se nastoje postići mjerom. Ako je riječ o ciljevima koji nisu isključivo okolišni, objasnite mogu li oni dovesti do narušavanja unutarnjeg tržišta.

1. Stupanje na snagu i trajanje
   1. Ako već nije naveden u odjeljku 5.4. obrasca o općim podacima (dio I.), navedite datum na koji bi mjera trebala stupiti na snagu.

* 1. Ako se mjera odnosi na program potpore, navedite njezino trajanje[[1]](#footnote-1).

1. Korisnici
   1. Ako već nisu opisani u odjeljku 3. obrasca o općim podacima (dio I.), opišite (potencijalne) korisnike mjera.

* 1. Navedite lokaciju (potencijalnih) korisnika (tj. jesu li za sudjelovanje u mjeri prihvatljivi samo gospodarski subjekti koji se nalaze u predmetnoj državi članici ili i oni iz drugih država članica).

* 1. Kako bi se ocijenila usklađenost s točkom 15. CEEAG-a, navedite dodjeljuje li se pojedinačna potpora u okviru mjera u korist poduzetnika (u okviru programa ili izvan njega) koji nije izvršio nalog za povrat sredstava na temelju prethodne odluke Komisije kojom je potpora ocijenjena protuzakonitom i nespojivom s unutarnjim tržištem.

Ako se dodjeljuje, navedite podatke o iznosu potpore koji još nije vraćen kako bi ga Komisija uzela u obzir pri ocjeni mjere potpore.

* 1. Potvrdite da mjera ne uključuje potporu za djelatnosti koje nisu obuhvaćene područjem primjene CEEAG-a (vidjeti točku 13. CEEAG-a). U protivnom navedite pojedinosti.

U skladu s točkama 373. i 374. CEEAG-a „potpora energetskoj infrastrukturi u okviru pravnog monopola ne podliježe pravilima o državnim potporama”.To bi bio slučaj kad su izgradnja i rad određenih infrastruktura zakonom isključivo rezervirani za operatora prijenosnog sustava ili operatora distribucijskog sustava. Slično tome, u točki 375. CEEAG-a navodi se da „Komisija smatra da državna potpora nije uključena u ulaganja ako se energetskom infrastrukturom upravlja kao ‚prirodnim monopolom’”.

Je li projekt prijavljen u okviru pravnog monopola; provodi li se projekt u okviru prirodnog monopola?

* 1. Ako je odgovor na prethodno pitanje potvrdan, objasnite zašto je prijavljeni projekt obuhvaćen pravnim i/ili prirodnim monopolom, uz upućivanje na sve kumulativne kriterije iz točke 374. CEEAG-a za pravne monopole i/ili točke 375. CEEAG-a za prirodne monopole.

1. Proračun i financiranje mjera
   1. Ako već nije naveden u tablici u odjeljku 7.1. obrasca o općim podacima (dio I.), navedite godišnji i/ili ukupni proračun za cijelo trajanje mjera, ako ukupni proračun nije poznat (npr. jer ovisi o rezultatima natječajâ), navedite procijenjeni proračun, uključujući pretpostavke na temelju kojih je izračunan.[[2]](#footnote-2)

* 1. Ako se mjera financira iz davanja, pojasnite:
     + 1. je li davanje utvrđeno zakonom ili drugim zakonodavnim aktom. Ako jest, navedite relevantni pravni akt, broj i datum donošenja i stupanja na snagu i internetsku poveznicu;

* + - 1. naplaćuje li se davanje jednako za domaće i uvezene proizvode;

* + - 1. hoće li prijavljena mjera koristiti jednako domaćim i uvoznim proizvođačima;

* + - 1. financira li se davanjem mjera u cijelosti ili samo djelomično. Ako se financira samo djelomično, navedite druge izvore financiranja mjere i njihov odgovarajući udio;

* + - 1. financira li se naknadom iz koje se financira prijavljena mjera potpore i neke druge mjere potpore. Ako se financiraju, navedite ostale mjere potpore koje se financiraju iz te naknade.

Odjeljak B: Ocjena spojivosti potpore

# Pozitivni uvjet: potpora mora olakšavati razvoj gospodarske djelatnosti

## Doprinos razvoju gospodarske djelatnosti

*Za unos podataka u ovom odjeljku vidjeti odjeljke 3.1.1. (točke od 23. do 25.) i odjeljke 4.9.1. i 4.9.2. CEEAG-a.*

1. U članku 107. stavku 3. točki (c) Ugovora o funkcioniranju Europske unije („Ugovor”) predviđena je mogućnost da Komisija spojivima može proglasiti „potpore za olakšavanje razvoja određenih gospodarskih djelatnosti ili određenih gospodarskih područja ako takve potpore ne utječu negativno na trgovinske uvjete u mjeri u kojoj bi to bilo suprotno zajedničkom interesu”. Stoga potpora koja je spojiva na temelju te odredbe Ugovora mora pridonositi razvoju određene gospodarske djelatnosti.

Kako bi se ocijenila usklađenost s točkom 23. CEEAG-a, navedite gospodarske djelatnosti koje će potpora olakšati i način na koji se podupire razvoj tih djelatnosti.

1. Kako bi se ocijenila usklađenost s točkom 25. CEEAG-a, opišite i „hoće li i kako potpora pridonijeti postizanju ciljeva klimatske politike, politike zaštite okoliša i energetske politike Unije te, konkretnije, očekivane koristi potpore u smislu njezina bitnog doprinosa zaštiti okoliša, uključujući ublažavanje klimatskih promjena, ili učinkovitom funkcioniranju unutarnjeg energetskog tržišta”.

1. Osim toga, istaknite u kojoj se mjeri potpora odnosi na politike opisane u točkama 371. i 372. CEEAG-a.

1. Navedite podatke o području primjene i djelatnostima koje se podupiru iz mjera potpore, kako je navedeno u točki 376. CEEAG-a. Pritom također:
   * + 1. osigurajte da se projekt odnosi na energetsku infrastrukturu kako je definirana u točki 19. podtočki 36. CEEAG-a;
       2. osigurajte da projekt ne obuhvaća namjensku infrastrukturu i/ili drugu energetsku infrastrukturu u kombinaciji s djelatnostima proizvodnje i/ili potrošnje;
       3. navedite vrstu troškova koji će se financirati mjerom: troškovi ulaganja ili operativni troškovi;
       4. ako će se mjerom pokriti operativni troškovi, dokažite da se ti troškovi ne mogu nadoknaditi od korisnika mreže i da nisu povezani s nepovratnim troškovima te da operativna potpora dovodi do promjene u ponašanju koja omogućuje postizanje ciljeva sigurnosti opskrbe ili zaštite okoliša.

## Učinak poticaja

*Za unos podataka u ovom odjeljku vidjeti odjeljak 3.1.2. (točke od 26. do 32.) CEEAG-a.*

1. Može se smatrati da potpora olakšava gospodarsku djelatnost samo ako ima učinak poticaja. Kako bi se ocijenila usklađenost s točkom 26. CEEAG-a, objasnite kako se mjerom „[potiče] korisnika da promijeni svoje ponašanje odnosno da se uključi u dodatnu gospodarsku djelatnost ili gospodarsku djelatnost koja je prihvatljivija za okoliš, a koju bez potpore ne bi obavljao ili bi je obavljao na ograničen ili drukčiji način”.

1. Kako bi se ocijenila usklađenost s točkom 27. CEEAG-a, navedite podatke koji potvrđuju da se potporom ne financiraju troškovi djelatnosti koju bi korisnik potpore ionako obavljao i da se njome ne nadoknađuju uobičajeni poslovni rizici gospodarske djelatnosti[[3]](#footnote-3)*.*

1. Kako bi se dokazao učinak poticaja, u točki 28. CEEAG-a zahtijeva se utvrđivanje činjeničnog scenarija i vjerojatnog protučinjeničnog scenarija bez potpore. Kad je riječ o potporama za energetsku infrastrukturu kako je objašnjeno u točki 52., pretpostavlja se da je protučinjenični scenarij situacija u kojoj se projekt ne bi proveo.
   * + 1. Detaljno opišite činjenični scenarij. U slučaju programa koji obuhvaćaju različite referentne projekte[[4]](#footnote-4), dostavite opis činjeničnog scenarija za svaki referentni projekt.

* + - 1. Ako mjera nije program potpore, ovom obrascu prijave priložite sve službene dokumente odbora, procjene rizika, financijske izvještaje, interne poslovne planove, stručna mišljenja i druge studije povezane s projektom koji se ocjenjuje, dokumente koji sadržavaju informacije o predviđenoj potražnji, predviđenim troškovima i financijskim predviđanjima, dokumente podnesene ulagačkom odboru u kojima se opisuju različiti scenariji ulaganja/operacija ili dokumente dostavljene financijskim institucijama, kako je navedeno u točki 28. bilješci 39. CEEAG-a.

Napominjemo da ti dokumenti moraju biti iz razdoblja u kojem se donosila odluka o ulaganju/operaciji.

Ako obrascu prijave prilažete takve dokumente, u nastavku navedite popis tih dokumenata te navedite autora, datum sastavljanja i kontekst u kojem su upotrijebljeni.

1. Kako bi se dokazala usklađenost s točkama 29. i 31. CEEAG-a:
   * + 1. potvrdite da radovi na projektu ili djelatnosti nisu započeli prije nego što je korisnik nacionalnim tijelima podnio pisani zahtjev za potporu;

*ILI*

* + - 1. za projekte koji su započeli prije podnošenja zahtjeva za potporu, dokažite da je projekt obuhvaćen jednim od iznimnih slučajeva iz točke 31. CEEAG-a (podtočke (a), (b) ili (c)).

1. Kako biste dokazali usklađenost s točkom 30. CEEAG-a, potvrdite da zahtjev za potporu sadržava barem ime podnositelja zahtjeva, opis projekta ili djelatnosti, uključujući njihovu lokaciju, i iznos potpore potrebne za njihovu provedbu.

1. Kako bi se dokazala usklađenost s točkom 32. CEEAG-a, navedite postoje li norme Unije[[5]](#footnote-5) primjenjive na prijavljene mjere, obvezne nacionalne norme koje su strože ili ambicioznije od odgovarajućih normi Unije ili obvezne nacionalne norme donesene u nedostatku normi Unije. U tom kontekstu navedite informacije za dokazivanje učinka poticaja;

1. U slučajevima u kojima je relevantna norma Unije već donesena, ali još nije na snazi, dokažite da potpora ima učinak poticaja jer potiče ulaganje koje treba provesti i dovršiti najmanje 18 mjeseci prije nego što norma stupi na snagu.

## Nepostojanje povrede bilo koje relevantne odredbe prava Unije

*Za unos podataka u ovom odjeljku vidjeti odjeljak 3.1.3. (točka 33.) CEEAG-a.*

1. Dostavite podatke koji potvrđuju usklađenost s relevantnim odredbama prava EU-a u skladu s točkom 33. CEEAG-a.

1. Ako se za financiranje mjera upotrebljava davanje, pojasnite je li potrebno provesti procjenu usklađenosti s člancima 30. i 110. Ugovora. Ako jest, dokažite na koji je način mjera u skladu s odredbama članaka 30. i 110. Ugovora.U tom kontekstu, ako se prijavljene mjere financiraju iz davanja, može se pozvati na informacije dostavljene u okviru pitanja 4,2.

# Negativni uvjet: potpora ne smije neopravdano utjecati na trgovinske uvjete u mjeri u kojoj bi to bilo suprotno zajedničkom interesu

## Svođenje narušavanja tržišnog natjecanja i trgovine na najmanju moguću mjeru

### Nužnost i primjerenost intervencije državnim potporama

*Za unos podataka u ovom odjeljku vidjeti odjeljak 4.9.3.1. (točke od 379. do 380.) CEEAG-a.*

1. U točki 379. CEEAG-a propisano je da se tržišni nedostaci u području energetske infrastrukture obično ispravljaju/financiraju obveznim korisničkim tarifama koje podliježu propisima. Međutim, kako je navedeno u točki 380. CEEAG-a, to ne mora uvijek biti tako. Objasnite koliko se predmetnom mjerom ispravljaju tržišni nedostaci koji se ne mogu ispraviti obveznim korisničkim tarifama.

1. Kako bi se dokazala nužnost i primjerenost državne potpore, prema kojoj od navedenih situacija se projekt treba ocijeniti:
   * + 1. prijavljeni projekt je projekt od zajedničkog interesa kako je definiran u članku 2. točki 4. Uredbe (EU) br. 347/2013, koji u potpunosti podliježe propisima o unutarnjem energetskom tržištu. U tom slučaju Komisija smatra da postoji pretpostavka tržišnog nedostatka. Država članica ne mora dodatno opravdavati potrebu i primjerenost državne potpore, ili
       2. prijavljeni projekt nije projekt od zajedničkog interesa kako je prethodno definiran ili je projekt od zajedničkog interesa, ali je djelomično ili potpuno izuzet iz propisa o unutarnjem energetskom tržištu, ili
       3. projekt nije projekt od zajedničkog interesa i provodi se između Unije i treće zemlje.

1. Ako je prijavljeni projekt u situaciji iz točke 19.b, kako bi se opravdala nužnost i primjerenost mjere, objasnite:

* u kojoj mjeri tržišni nedostatak dovodi do neoptimalnog osiguravanja potrebne infrastrukture,
* u kojoj je mjeri infrastruktura otvorena za pristup trećim osobama i podliježe regulaciji tarifa,
* u kojoj mjeri projekt pridonosi sigurnosti opskrbe u Uniji ili ostvarivanju ciljeva Unije u pogledu klimatske neutralnosti.

1. Ako je projekt u situaciji iz točke 19.c, objasnite (i) kad je riječ o dijelu infrastrukture koji se nalazi na području Unije, je li projekt izgrađen i upravlja li se njime u skladu s propisima Unije, posebno direktivama 2009/73/EZ i (EU) 2019/944, te (ii) kad je riječ o dijelu koji se nalazi u uključenoj trećoj zemlji ili zemljama, ima li projekt visoku razinu regulatorne usklađenosti i podupiru li se njime opći ciljevi Unije, posebno kako bi se osiguralo sljedeće:

* unutarnje energetsko tržište koje dobro funkcionira,
* sigurnost opskrbe energijom na temelju suradnje i solidarnosti,
* energetski sustav usmjeren na dekarbonizaciju u skladu s Pariškim sporazumom i klimatskim ciljevima Unije, a osobito
* sprečavanje istjecanja ugljika.

### Proporcionalnost potpore

*Za unos podataka u ovom odjeljku vidjeti točke od 51. do 52. i točku 381. CEEAG-a.*

1. U skladu s točkom 51. CEEAG-a uobičajeni neto dodatni trošak može se procijeniti kao razlika između neto sadašnje vrijednosti za činjenični scenarij i za protučinjenični scenarij tijekom provedbe projekta ili po referentnom projektu, ako je primjenjivo. Ako je protučinjenični scenarij taj da se projekt neće provesti (vidjeti točku 52. CEEAG-a), negativna neto sadašnja vrijednost činjeničnog scenarija jednaka je neto dodatnim troškovima.

U prilogu ovom obrascu prijave (u datoteci formata Excel u kojoj su vidljive sve formule) dostavite sljedeće podatke:

* + - 1. kako bi se utvrdio manjak financijskih sredstava[[6]](#footnote-6), za činjenični scenarij dostavite mjerenje:

1. svih glavnih troškova i prihoda projekta;
2. procijenjenog ponderiranog prosječnog troška kapitala („WACC”) korisnika za diskontiranje budućih novčanih tokova;
3. neto sadašnje vrijednosti za činjenični scenarij tijekom trajanja projekta.

* + - 1. U prilogu ovom obrascu prijave navedite detaljne podatke o pretpostavkama, metodologijama, razlozima i temeljnim izvorima koji se upotrebljavaju za svaki aspekt mjerenja troškova i prihoda u činjeničnom scenariju (npr. navedite pretpostavke upotrijebljene za utvrđivanje činjeničnog scenarija).

1. U skladu s točkom 53. CEEAG-a u slučajevima pojedinačnih potpora i programa u korist posebno ograničenog broja korisnika, država članica mora dostaviti popratne dokaze na razini detaljnog poslovnog plana projekta.

U slučajevima programa potpore država članica mora dostaviti popratne dokaze na temelju jednog ili više referentnih projekata.

1. Kako bi Komisija mogla potvrditi da iznos potpore ne premašuje minimalni iznos potreban da bi projekt kojem je dodijeljena potpora bio dovoljno profitabilan[[7]](#footnote-7), navedite sljedeće informacije:
   * + 1. unutarnju stopu povrata (IRR) koja odgovara referentnoj vrijednosti ili zahtijevanoj stopi sektora ili poduzeća; ili
       2. uobičajene stope povrata koje korisnik zahtijeva u okviru drugih projekata ulaganja slične vrste, njegov trošak kapitala u cjelini; ili
       3. povrate koji se obično bilježe u predmetnoj industriji; ili
       4. sve druge informacije kojima se opravdava da iznos potpore ne premašuje minimum potreban da bi projekt kojem je dodijeljena potpora bio dovoljno profitabilan.

1. U skladu s točkom 381. CEEAG-a, ako je potpora blizu najvećeg dopuštenog iznosa i ako postoji rizik od nepredviđene dobiti, možda će biti potreban mehanizam za praćenje i povrat prekomjernih sredstava, a da se pritom zadrže poticaji za korisnike da smanje troškove i s vremenom razviju svoje poslovanje na učinkovitiji način. Objasnite postoji li mehanizam za praćenje i povrat prekomjernih sredstava. Ako je odgovor niječan, objasnite zašto.

### Zbrajanje

*Za unos podataka u ovom odjeljku vidjeti točke 56. i 57. CEEAG-a.*

1. Ako već nije navedeno u odjeljku 7.4. općeg obrasca prijave (dio I.) i kako bi se potvrdila usklađenost s točkom 56. CEEAG-a, objasnite može li se potpora u okviru prijavljenih mjera dodijeliti istodobno u okviru više programa potpore ili zbrojiti s jednokratnim ili *de minimis* potporama za iste prihvatljive troškove. Ako je tako, navedite pojedinosti o tim programima potpore, jednokratnim potporama ili *de minimis* potporama te o tome kako će se potpora zbrajati. Napominjemo da se možete pozvati na prethodno navedeno mjerenje.

1. Ako se potpora dodjeljuje istodobno u okviru nekoliko programa potpore ili zbraja s jednokratnim ili *de minimis* potporama za iste prihvatljive troškove, obrazložite kako ukupni iznos potpore dodijeljene u okviru prijavljenih mjera za projekt ili djelatnost ne dovodi do prekomjerne naknade niti premašuje maksimalni iznos potpore dopušten u točkama 51. i 381. CEEAG-a. Za svaku mjeru za koju se potpora dodijeljena u okviru prijavljene mjere potpore može zbrajati, navedite metodu kojom se osigurava usklađenost s uvjetima utvrđenima u točki 56. CEEAG-a.

1. Ako se potpora dodijeljena u okviru prijavljenih mjera kombinira s financijskim sredstvima Unije kojima se centralizirano upravlja u skladu s točkom 57. CEEAG-a[[8]](#footnote-8), obrazložite kako ukupni iznos dodijeljenih javnih sredstava u odnosu na iste prihvatljive troškove ne dovodi do prekomjerne naknade.

### Transparentnost

*Za unos podataka u ovom odjeljku vidjeti odjeljak 3.2.1.4. (točke od 58. do 62.) CEEAG-a.*

1. Potvrdite da će država članica ispuniti zahtjeve za transparentnost navedene u točkama od 58. do 61. CEEAG-a.

1. Navedite poveznicu na internetske stranice na kojima će biti objavljen cjeloviti tekst odobrenog programa potpore ili odluke o dodjeli pojedinačne potpore i njezinih provedbenih odredaba ili informacije o svakoj pojedinačnoj potpori koja je dodijeljena jednokratno ili u okviru programa potpore odobrenog na temelju CEEAG-a i premašuje 100 000 EUR.

## Izbjegavanje nepotrebnih negativnih učinaka na tržišno natjecanje i trgovinu te uravnoteženje

*Za unos podataka u ovom odjeljku vidjeti odjeljak 4.9.4. (točka 382. i dalje) CEEAG-a.*

1. Ako je prijavljeni projekt u cijelosti ili djelomično izuzet iz propisa o unutarnjem energetskom tržištu, objasnite:

* u kojoj je mjeri infrastruktura kojoj je dodijeljena potpora otvorena za pristup trećih osoba,
* u kojoj mjeri kupci mogu imati pristup alternativnoj infrastrukturi, ako postoji,
* u kojoj bi mjeri projekt mogao dovesti do istiskivanja privatnih ulaganja,
* konkurentni položaj korisnika u odnosu na upravljanje infrastrukturom i relevantna tržišta proizvoda za robu koja se prevozi infrastrukturom.

1. Ako je prijavljeni projekt infrastruktura za prirodni plin, navedite informacije o tome kako će prijavljeni projekt ispuniti sljedeće uvjete:

* infrastruktura je spremna za uporabu vodika i vodi k povećanoj uporabi obnovljivih plinova ili, ako to nije slučaj, zašto nije moguće osmisliti projekt na način da bude spreman za uporabu vodika i kako se projektom ne stvara učinak ovisnosti o uporabi prirodnog plina,
* ulaganje pridonosi postizanju klimatskog cilja Unije do 2030. i cilja klimatske neutralnosti do 2050.

1. Ako je prijavljeni projekt projekt od zajedničkog interesa ili projekt od uzajamnog interesa koji ne podliježe propisima o unutarnjem tržištu, objasnite kako će projekt utjecati na povezana tržišta usluga i druga tržišta usluga.

Odjeljak C: Evaluacija

*Za unos podataka u ovom odjeljku vidjeti točku 76. podtočku (a) i odjeljak 5. (točke od 455. do 463.) CEEAG-a.*

1. Ako prijavljene mjere premašuju pragove proračuna/rashoda iz točke 456. CEEAG-a, objasnite zašto smatrate da bi se trebalo primjenjivati odstupanje iz točke 457. CEEAG-a ili priložite ovom obrascu prijave prilog koji sadržava nacrt plana evaluacije koji obuhvaća područje primjene navedeno u točki 458. CEEAG-a[[9]](#footnote-9).

1. Ako je dostavljen nacrt plana evaluacije:
   * + 1. sažeto opišite nacrt plana evaluacije iz Priloga;

* + - 1. potvrdite da će se poštovati točka 460. CEEAG-a;

* + - 1. navedite datum i poveznicu na internetske stranice na kojima će plan evaluacije biti javno dostupan.

1. Kako bi se provjerila usklađenost s točkom 459. podtočkom (b) CEEAG-a, ako za program potpore nije potrebna *ex post* evaluacija, a njegovo trajanje premašuje tri godine, potvrdite da ćete dostaviti nacrt plana evaluacije u roku od 30 radnih dana nakon znatne izmjene kojom se proračun programa povećava na više od 150 milijuna EUR u bilo kojoj godini ili 750 milijuna EUR tijekom ukupnog trajanja programa.

1. Kako bi se provjerila usklađenost s točkom 459. podtočkom (c) CEEAG-a, ako za program potpore trenutačno nije potrebna *ex post* evaluacija, u nastavku potvrdite da se država članica obvezuje dostaviti nacrt plana evaluacije u roku od 30 radnih dana nakon što su u službenoj računovodstvenoj dokumentaciji uknjiženi rashodi koji premašuju 150 milijuna EUR u prethodnoj godini.

1. Kako bi se potvrdila usklađenost s točkom 461. CEEAG-a:
   * + 1. navedite je li neovisni stručnjak već odabran ili će biti odabran u budućnosti;

* + - 1. unesite podatke o postupku odabira stručnjaka;

* + - 1. obrazložite na koji je način stručnjak neovisan o davatelju potpore.

1. Kako bi se potvrdila usklađenost s točkom 461. CEEAG-a:
   * + 1. navedite predložene rokove za podnošenje privremenog i završnog izvješća o evaluaciji. Napominjemo da se završno izvješće o evaluaciji mora pravodobno dostaviti Komisiji kako bi se omogućila ocjena mogućeg produljenja programa potpore, i to najkasnije devet mjeseci prije njegova isteka, u skladu s točkom 463. CEEAG-a. Napominjemo i da bi se taj rok mogao skratiti za programe u čijem se slučaju zahtjev u pogledu evaluacije aktivira u posljednje dvije godine provedbe;

* + - 1. potvrdite da će privremeno i završno izvješće o evaluaciji biti objavljeno. Navedite datum i internetsku poveznicu na kojoj će ta izvješća biti dostupna javnosti.

Odjeljak D: Izvješćivanje i praćenje

*Za unos podataka u ovom odjeljku vidjeti odjeljak 6. (točke 464. i 465.) CEEAG-a.*

1. Potvrdite da će država članica ispuniti zahtjeve za izvješćivanje i praćenje iz odjeljka 6. točaka 464. i 465. CEEAG-a.

1. Napominjemo da se za program potpora trajanje odnosi na razdoblje tijekom kojeg se može podnijeti zahtjev za potporu i u kojem se o njemu odlučuje (uključujući vrijeme koje je nacionalnim tijelima potrebno za odobravanje zahtjeva za potporu). Trajanje navedeno u ovom pitanju ne odnosi se na trajanje ugovora sklopljenih u okviru programa potpore, koje se može nastaviti i nakon isteka mjere. [↑](#footnote-ref-1)
2. Napominjemo da promjena stvarnog ili procijenjenog proračuna može činiti izmjenu potpore za koju je potrebno podnijeti novu prijavu. [↑](#footnote-ref-2)
3. Vidjeti presudu Suda od 13. lipnja 2013., HGA i drugi/Komisija, C-630/11 P do C-633/11 P, ECLI:EU:C:2013:387, točku 104. [↑](#footnote-ref-3)
4. Prema točki 19. podtočki 63. CEEAG-a „referentni projekt” znači primjer projekta koji je reprezentativan za prosječni projekt u kategoriji korisnika koji ispunjavaju uvjete programa potpore. [↑](#footnote-ref-4)
5. U skladu s točkom 19. podtočkom 89. CEEAG-a „norma Unije” znači:

   *obvezna norma Unije kojom se utvrđuju razine koje pojedini poduzetnici trebaju postići u smislu zaštite okoliša, isključujući norme ili ciljeve utvrđene na razini Unije koji su obvezujući za države članice, ali ne i za pojedinačne poduzetnike;*

   *obveza uporabe najboljih raspoloživih tehnika (NRT), kako su definirane u Direktivi 2010/75/EU, i osiguravanja da razine emisija onečišćujućih tvari nisu više nego što bi bile uz primjenu NRT-a; ako su razine emisija povezane s NRT-om utvrđene u provedbenim aktima donesenima na temelju Direktive 2010/75/EU ili drugih primjenjivih direktiva, te će razine biti primjenjive za potrebe ovih Smjernica; ako su te razine izražene kao raspon, primjenjivat će se granica postizanja NRT-a za predmetnog poduzetnika”.* [↑](#footnote-ref-5)
6. U točki 51. CEEAG-a navodi se sljedeće: „Uobičajeni neto dodatni trošak može se procijeniti kao razlika između neto sadašnje vrijednosti za činjenični scenarij i za protučinjenični scenarij tijekom trajanja referentnog projekta.” [↑](#footnote-ref-6)
7. U skladu s bilješkom 46. u CEEAG-u napominjemo da se „[s]vi relevantni očekivani troškovi i koristi moraju [...] uzeti u obzir za vrijeme cjelokupnog trajanja projekta”. [↑](#footnote-ref-7)
8. Financijska sredstva Unije kojima se centralizirano upravlja su financijska sredstva Unije kojima centralizirano upravljaju institucije, agencije, zajednička poduzeća ili ostala tijela Europske unije i koja nisu izravno ili neizravno pod kontrolom država članica. [↑](#footnote-ref-8)
9. Predložak obrasca o dodatnim podacima za obavijest o planu evaluacije (dio III.8.) dostupan je ovdje: <https://competition-policy.ec.europa.eu/state-aid/legislation/forms-notifications-and-reporting_en#evaluation-plan> [↑](#footnote-ref-9)